Egon von Eickstedt

Egon Freiherr von Eickstedt (naixito de Jeseritz (Posnania) o 10 d'abril de 1892 y muerto en Maganza o 20 d'aviento de 1965) estió un antropologo fisico alemán que escribió en 1934 un tractau sobre clasificacions racials que se convertió en un clasico. Von Eickstedt considera a humanidat dividita en tres subspecies (europidos, mongolidos y negridos).

 A clasificación racial de Von Eickstedt 
Como caracteristicas particulars d'a clasificación suya tenemos:
As veddas (os pobladors mes antigos d'a India) son clasificatos como proto-europidos
Os Khoisanidos son clasificatos como mongolidos.
Toz os grupos humans de baixa estatura d'Africa y Asia, a mes d'os aboríchens australianos y os melanesidos son clasificatos en os negridos.

En o suyo libro  Rassenkunde und Rassengeschichte der Menschheit (Etnolochía y Historia Racial d'a Humanidat) yera d'alcuerdo en parte con l'antropologo William Z. Ripley, autor de  The Races of Europe (1899), pero esfendeba que os europeus tienen cuatre "tipos racials" basicos:  
"Nordicos" que viven en o norte d'Europa.
"Esteuropidos" que viven en Europa Central y de l'este.
"Alpins" que viven en o cinturón montanyoso que s'estendilla dende Europa Occidental y Europa Oriental.
"Mediterranios" que s'estendilla por o sud d'Europa, Norte d'Africa, Orient Meyo y o subcontinent Indostanico.

A diferencia de Ripley, dividió estas cuatres razas basicas europeas en "subrazas".  D'alcuerdo con a tipolochía racial de Eickstedt's, os Nordicos se dividen en "subraza Teuto-Nordica" en l'ueste, a "Dalo-Nordica" en o centro e a "Fenno-Nordica" en l'este. Eickstedt veyeba a "Teuto-Nordica" como o tipo racial nordico mes puro y defendeba que os a mes pura "Dalo-Nordicos" yeran nordicos mezclatos con Cromanyons. Tamién dividió os alpinos en cuatre subgrupos: os alpins d'Europa occidental, os dinaricos en l'este d'Europa, armenoides en o sud d'Asia y turanidos en Asia Central. Pretendeba tamién que a "raza Mediterrania" se composaba d'a "subraza mediterrania" en o norte d'Africa, a "subraza Orientalida" en Orient Meyo y la "subraza Indida" en o subcontinent Indostanico.

Eickstedt creyeba que belunas d'as subrazas europeas yeran progresivas y atras yeran primitivas, por eixemplo creyeba que a "primitiva subraza Alpina" heba aturato a suya evolución, pero que a progresiva "subraza Dinarica" encara evolucionaba.

Eickstedt creyeba que las "razas d'Europa" s'orichinoron a lo sud d'Europa en o Mesolitico. Defendeba que a raza mediterrania arribó en Europa en lo mesolitico, y que la raza Alpina arribó dende Europa oriental trescurzando Suiza poco dimpués que a raza mediterrania, pero tamién en tiempos mesoliticos. Mes tarde a raza nordica suposatament haberba penetrato en Escandinavia dende l'este. A raza esteuropea habría entrato en europa oriental y central en tiempos recients.

A clasificación detallata d'os europidos d'alcuerdo con Von Eickstedt ye:

 Cinturón racial d'os royos:
 Nordido
 Teuto-Nordido
 Dalo-Nordido
 Fenno-Nordido
 Esteuropido (Este-Baltido)
 Cinturón racial d'os morenos:
 Mediterranido
   Mediterranido-grácil
   Eurafricanido ("Atlantomediterranido" d'atros)
   Berberido
 Arabido (Orientalido)
 Indido
   Gracile-Indido-grácil.
   Nor-Indido
   Indobrachido
 Cinturón racial d'as montanyas.
 Alpinido
   Ueste-Alpinido
   Lappido
 Dinarido
 Armenido
 Turanido
   Uralido
   Pamirido

Estió talment o primer antropologo que clasificó con os caucasoides europeus a los lapons, feito que confirmoron os datos cheneticos d'os años 70-80 y modernament os haplogrupos. A consideración d'os morenos dolicocefalos u mesodolicocefalos como d'una mesma raza mediterrania diferent d'os royos europeus no ye d'alcuerdo con os datos cheneticos y os haplogrupos, que situan as poblacions europeas no laponas mes chuntas entre ellas que con as d'Africa, Orient Meyo e la India, que tamién son muito a man cheneticament. Talment esto reflecte as ideyas d'una epoca en a que a ciencia y economía yera muito dominata por chents d'Europa Central y d'o norte, que se veyeban diferents d'os europeus d'o sud y superficialment no los distinguen guaire d'as poblacions d'Orient Meyo y norte d'Africa.

 Referencias 

 Vinclos externos 
 Egon Freiherr von Eickstedt (1892-1965)

Categoría:1892 (naixencias)
Categoría:1965 (muertes)
Categoría:Antropologos d'Alemanya
Categoría:Muertos en Maganza